**Grafity – umenie alebo vandalizmus?**

1. Koncept hodiny

Čas: 45 min. (jedna školská hodina)

Priebeh hodiny:

1. Privítanie žiakov – 1 min.
2. Prezentácia filmu – 2 min.
3. Úvod do témy hodiny – 2 min.
4. Rozdelenie žiakov na skupiny – 1 min.
5. Losovanie alebo výber strany – 1 min.
6. Príprava na diskusiu – rozdanie otázok a zabezpečenie prístupu k internetovým zdrojom – 9 min.
7. Diskusia – 24 min.
8. Zhrnutie diskusie učiteľom, poukázanie na jej silné stránky. Ohodnotenie najaktívnejších žiakov dobrou známkou – 5 min.

Pokyny a usmernenia k diskusii v didaktickom procese nájdete vo *Všeobecných odporúčaniach týkajúcich sa diskusie, ktoré sú určené učiteľom pracujúcim s mládežou so sluchovým postihnutím*.

1. Otázky pre žiakov

Počas prípravy na diskusiu by mal učiteľ rozdať žiakom otázky.

|  |  |
| --- | --- |
| **Otázky pre podporovateľov myšlienky, že grafity majú svoje miesto v meste** | **Otázky pre odporcov myšlienky, že grafity patria do mesta** |
| * Mala by byť obmedzená alebo vylúčená akákoľvek forma umeleckého prejavu? Je možné vopred predpokladať, že konkrétny prejav umenia nie je vhodný, spoločensky prijateľný alebo trestuhodný? * Myslíte si, že obrázky na múroch sú výrazom vandalizmu a chuligánstva a nie sú skutočnými grafitmi? * Prečo by pekné a umelecké grafity nemohli byť prítomné v mestskom prostredí? * Nemyslíte si, že zákaz grafitov je diskriminácia, vylúčenie a nespravodlivosť? * Mali by byť grafity, ako forma umeleckého vyjadrenia, zakázané a obmedzované len preto, že sa jedná o verejné umenie a je ľahko dostupné pre všetkých? * Nemyslite si, že ľudia, ktorí tvoria grafity pomáhajú oživiť verejný priestor a obohatiť ho? * Sú grafity prínosom pre mesto, nakoľko skrášlia prázdne sivé a niekedy aj špinavé steny? * Dokáže tento druh umenia pozitívne ovplyvniť náladu ľudí pohybujúcich sa v mestskom priestore? * Môžu grafity zaujať, nútiť k zamysleniu? * Sú umelci, ktorí grafity robia, kreatívni? * Môžu mať grafity, vďaka svojej prístupnosti, dosah na väčší počet ľudí, ako umenie prezentované v múzeách a na výstavách? Môžu ovplyvniť masové publikum? * Môžu grafity formovať vkus, preferencie a dokonca aj umeleckú citlivosť svojho publika? * Môžu grafity ovplyvňovať verejnosť spoločensky a formovať želané postoje? * Môžu grafity venovať pozornosť dôležitým problémom súčasného sveta? * Môžu grafity vyjadrovať a podporovať hodnoty? * Páči sa tento druh umenia mladým ľuďom? * Ovplyvňujú grafity pozitívne okoloidúcich vďaka svojej pestrofarebnosti a harmonickej kompozícií? * Dokážu grafity oceniť aj znalci umenia? * Môžu grafity pomôcť pri popularizácií umenia u mladej generácií? * Môžu sa mladí umelci vďaka grafitom lepšie prezentovať a budovať si svoju vlastnú značku? * Poznáte niekoho, kto začínal od maľovania na stenách a následne sa stal uznávaným umelcom? * Sú na vernisážach, festivaloch umenia, v meste prítomné grafity? * Môžu grafity zdobiť zničené fasády budov? * Existujú nejaké nadčasové diela vytvorené ako grafity? * Môžu byť grafity reklamou alebo vizitkou nejakého miesta? * Sú grafity známe a uznávané na celom svete? Vznikajú grafity na všetkých kontinentoch? * Existujú miesta, ktoré uznávajú grafity za svoju charakteristickú črtu a bohatstvo? | * Sú grafity estetické? * Môžu grafity špatiť svoje okolie? * Mali by sme každý obraz akceptovať a mohol by sa ktorýkoľvek obraz nachádzať na stenách budov a múrov? * Je vhodné prezentovať umenie, ktoré sa nepáči všetkým, na verejných priestranstvách? * Propagujú všetky grafity len pozitívne vlastnosti? * Na grafitoch sa občas nachádzajú aj vulgarizmy a obsahy nevhodné pre deti. Možno uchrániť najmenších pred takými obsahmi, ak sa nachádzajú vo verejnom priestore? * Hodia sa grafity vždy do daného priestoru a nenarúšajú ho? * Nie sú niekedy grafity nevkusné, neurážajú city niektorých ľudí alebo vyvolávajú negatívne asociácie? * Je tvorba grafitov vždy dohodnutá so správcami alebo majiteľmi miest, na ktorých sa nachádzajú? Mali by byť umiestnené, aj proti vôli majiteľa, na múroch nehnuteľnosti akékoľvek obsahy? * Sú niektoré grafity nekvalitné, majú pochybný obsah a nevhodné sociálne posolstvo? * Stretli ste sa už s grafitmi, ktoré urážajú city iných? * Znehodnocuje zlá prezentácia obsahu myšlienku, ktorú by mala propagovať? * Sú grafity typické pre chátrajúce a zanedbané štvrte miest? * Bolo by vhodné odstrániť z verejného priestoru nevhodné maľby, ktoré nemajú vysokú umeleckú úroveň? * Preplácajú poisťovne maľby sprejom na stenách nehnuteľnosti a považujú ich za škodu? * Vznikajú grafity len na miestach na to určených, alebo sa častokrát nachádzajú aj na budovách, na ktoré nepatria? * Môžu grafity špatiť verejné budovy a infraštruktúru? Znášajú náklady na ich odstránenie daňový poplatníci? * Stáva sa, že grafity vznikajú aj na miestach zapísaných do zoznamu kultúrneho dedičstva a takým spôsobom ničia dedičstvo predchádzajúcich pokolení? * Sú medzi tvorcami grafitov osoby, ktoré majú problémy so zákonom alebo sa búria proti všeobecne prijatým spoločenským normám? * Upratujú grafitisti? Stáva sa, že nechávajú po sebe odpadky a neporiadok? * Ničia grafitisti navzájom svoje diela? |

1. Obsahy pre učiteľa

Vybrané argumenty možno použiť počas diskusie, prípadne je možné odovzdať tieto argumenty žiakom a využívať ich na základe princípov, ktoré nájdete vo *Všeobecných odporúčaniach týkajúcich sa diskusie, ktoré sú určené učiteľom pracujúcim s mládežou so sluchovým postihnutím*.

|  |  |
| --- | --- |
| **Argumenty pre podporovateľov myšlienky, že grafity majú svoje miesto v mestskom priestore** | **Argumenty pre odporcov myšlienky, že grafity patria do mesta** |
| * Nie je vhodné obmedzovať alebo vylúčiť akúkoľvek formu umeleckého prejavu. Nemalo by sa vopred tvrdiť, že je nejaký konkrétny prejav umenia nevhodný, spoločensky neprijateľný a trestuhodný. * Obyčajné mazanice, výrazy vandalizmu a chuligánstva nie sú skutočnými grafitmi. * Nič nebráni tomu, aby pekné a umelecké grafity boli prítomné v mestách. * Zákaz grafitov je diskriminácia, vylúčenie a nespravodlivosť. * Grafity, ako forma umeleckého vyjadrenia, by nemali byť zakázané a obmedzované len preto, že sa jedná o verejné umenie a je ľahko dostupné pre každého? * Grafitisti pomáhajú oživiť verejný priestor a obohacujú ho. * Veľa na tom získa mestská architektúra, ktorá je vďaka grafitom krajšia, bohatšia a okrem toho grafity zakrývajú aj prázdne, sivé a často aj špinavé steny. * Tento druh umenia tiež dokáže zlepšiť náladu ľuďom pohybujúcim sa v mestskom priestore. * Grafity môžu aj zaujať, motivovať k mysleniu. * Umelci, ktorí tvoria grafity, sú kreatívni, preto inšpirujú iných. Využívajú jednoduché riešenia a skromné výrazové prostriedky, vďaka ktorým nachádzajú obrovské možnosti prezentácie svojho talentu. * Grafity dokážu, vďaka svojej dostupnosti, osloviť väčšie množstvo ľudí než umenie prezentované v múzeách a na výstavách. Preto môžu pôsobiť na masového príjemcu. * Grafity dokážu formovať vkus, preferencie, ale tiež umeleckú citlivosť príjemcov. * Grafity môžu formovať požadované spoločenské postoje. * Prostredníctvom grafitov možno upriamiť pozornosť na dôležité a podstatné problémy súčasného sveta. * Grafity môžu vyjadrovať a propagovať hodnoty. * Túto formu umenia obľubujú mladí ľudia, ktorí ho radi tvoria aj obdivujú. * Vďaka bohatej farebnosti a harmónií kompozícií – môžu grafity pozitívne vplývať na náladu a celkový dobrý pocit. * Grafity oceňujú aj znalci umenia. * Grafity môžu popularizovať záujem mladej generácie o umenie. * Mladí umelci môžu vďaka grafitom ľahšie propagovať svoju tvorbu. * Mnoho umelcov začínalo maľbami na stenách, kým sa stali slávnymi umelcami. * Grafity sa v súčasnosti nachádzajú na vernisážach, festivaloch umenia alebo v mestskom priestore. * Grafity môžu zdobiť poškodené fasády budov. * Grafity môžu byť reklamou alebo vizitkou miesta. * Grafity sú uznávané na celom svete, vznikajú na rôznych miestach a na všetkých kontinentoch? * V Amsterdame či Berlíne považujú grafity za kultúrne bohatstvo. | * Grafity nie sú vždy estetické, niekedy môžu špatiť svoje okolie. * Mali by sme každý obraz akceptovať a mohol by sa ktorýkoľvek obraz nachádzať na stenách budov a múrov? * Umiestnenie malieb, ktoré sa nepáčia všetkým, na verejných miestach nie je vhodné. * Nie všetky grafity propagujú pozitívne vlastnosti. * Na grafitoch sa občas nachádzajú aj vulgarizmy a obsahy nevhodné pre deti. Je možné uchrániť najmladších pred takými obsahmi, ak sa nachádzajú vo verejnom priestore? * Nie vždy sa grafity hodia do daného priestoru a niekedy dokonca aj narúšajú harmóniu verejného priestoru. * Grafity sú niekedy nevkusné, urážajú city niektorých ľudí alebo vyvolávajú zlé asociácie? * Tvorba grafitov nie je vždy dohodnutá so správcami alebo majiteľmi budov, na stenách ktorých sa nachádzajú. Mali by byť umiestnené aj proti vôli majiteľa nehnuteľnosti na múroch akékoľvek obsahy? * Niekedy sú grafity nekvalitné alebo majú nevhodný obsah. * Niekedy grafity urážajú city iných ľudí. * Zlá, neefektívna propagácia obsahu bagatelizuje myšlienku, ktorú by mal propagovať. * Grafity sú charakteristické pre zničené a zanedbané mestské štvrte. * Z verejného priestoru by sme mali odstraňovať nevhodné maľby, ktoré nemajú vysokú umeleckú úroveň. * Poisťovne preplácajú odškodnenia za nechcené maľby na stenách nehnuteľnosti, ktoré považujú za škodu. * Grafity vznikajú na rôznych miestach, dokonca aj na takých, ktoré na to nie sú určené. * Grafity môžu špatiť budovy a verejnú infraštruktúru. Náklady na ich odstránenie často znášajú daňový poplatníci. * Grafity vznikajú aj na miestach zapísaných do kultúrneho dedičstva, a takýmto spôsobom toto dedičstvo predchádzajúcich generácií ničia. * Medzi tvorcami grafitov sú aj ľudia, ktorí konajú v rozpore so zákonom alebo bojujú proti všeobecne uznávaným normám. * Grafitisti po sebe nie vždy upratujú. Niekedy sa stane, že po sebe zanechajú neporiadok. * Stáva sa, že grafitisti niekedy navzájom ničia svoje diela. |